User:Aposperitis~enwiki

ΑΝΤΙΠΟΙΝΑ
Ιστορικά

Το μουσικό συγκρότημα ΑΝΤΙΠΟΙΝΑ δημιουργήθηκε το 1998 από τον Γιώργο Νίκα (Αποστάτη) και τον Νίκο Παπουτσή και ο πειραματισμός τους με τη rap μουσική ξεκινά γράφοντας demo κασέτες στο μουσικό εργαστήρι ‘’Δεξαμενή’’ και μοιράζοντάς τες στους φίλους τους. Το 1999 προστέθηκε στη σύσταση του γκρουπ ο Γεράσιμος Περγάρης (Noname) ως μουσικός παραγωγός. Με αυτή τη σύσταση τα ΑΝΤΙΠΟΙΝΑ κυκλοφόρησαν την πρώτη τους ανεξάρτητη δισκογραφική δουλειά, με τίτλο ‘’Πράξεις Αντεκδίκησης’’, δίνοντάς την από χέρι σε χέρι σε όσους παρευρίσκονταν στις live εμφανίσεις του γκρουπ. Το 2003 προστέθηκε ένα νέο μέλος, ο Στέλιος Τούνας (Crashfade), ενισχύοντας τις μουσικές παραγωγές και τα scratches. Έτσι ο Γιώργος και ο Νίκος ανέλαβαν το στιχουργικό και ερμηνευτικό μέρος ενώ ο Γεράσιμος (Noname) και ο Στέλιος (Crashfade) τις μουσικές ενορχηστρώσεις. Τα επόμενα χρόνια ακολούθησαν πολλές live εμφανίσεις, σε όλη την Ελλάδα, στο πλευρό του ιστορικού Hip Hop γκρουπ των FF.C καθώς παράλληλα ετοίμαζαν και τη νέα δισκογραφική τους δουλειά. Στα μέσα του 2008 και έχοντας πλέον έτοιμο το νέο υλικό, τα ΑΝΤΙΠΟΙΝΑ αποφασίζουν να παραμείνουν εκτός μουσικής βιομηχανίας και πολυεθνικών εταιρειών ώστε να μην υπάρχει λογοκρισία και περιορισμός στις κινήσεις τους και έτσι θέτουν ανεξάρτητα σε κυκλοφορία την πρώτη επίσημη δισκογραφική τους δουλειά με τίτλο ‘’Δυο Λόγια’’. Το 2010 αναμένεται η δεύτερη επίσημη δισκογραφική δουλειά του group με τίτλο "Αρμονία και Χάος".

Μουσική Ταυτότητα

Η μουσική ταυτότητα και ο ήχος που χαρακτηρίζει τα ΑΝΤΙΠΟΙΝΑ δύσκολα μπορεί να εκφραστεί κάτω από έναν γενικό χαρακτηρισμό κάποιου μουσικού είδους. Οι διαφορετικές και ποικίλες μουσικές επιρροές των μελών του συγκροτήματος από electronica, κλασικό hiphop και drum&bass μέχρι ρεμπέτικα και παραδοσιακή μουσική, οδήγησαν σε έναν μοναδικό ήχο που συνδιάζει τα συνθετικά με τα φυσικά ηχοχρώματα δίνοντας στο group έναν ιδιαίτερο χαρακτήρα. Ο περιορισμός της χρήσης μουσικών δειγμάτων (samples) και η ενίσχυση των φυσικών και παραδοσιακών οργάνων όπως ο ήχος της γκάιντας, του μπαγλαμά, του βιολιού, του λαούτου, του ταμπουρά και του νταουλιού σε συνδιασμό με τον ωμό συνθετικό ήχο από τα synthesizers και τα ρυθμικά beats συντέλεσαν στην ηχητική καινοτομία του group. Δουλέυοντας συνεχώς προς αυτή την κατέυθυνση κατάφεραν να ξεπεράσουν το μονόπλευρο, τόσο μουσικά όσο και στιχουργικά, χαρακτήρα του πρώτου τους demo-cd, καθώς μέσα από το ‘’Δυο Λόγια’’ έθεσαν ένα νέο μουσικό στίγμα στην ελληνόφωνη Rap σκηνή. Ο στίχος του group αναφέρεται σε προσωπικές εμπειρίες των στιχουργών καθώς επίσης και σε θέματα με κοινωνικοπολιτικό προβληματισμό, αλλά και αρκετές φορές με στίχο πιο αφαιρετικό, σχεδόν ποιητικό.

Μέσα στα 12 χρόνια ενασχόλησής τους με τη μουσική τα ΑΝΤΙΠΟΙΝΑ κατάφεραν να συνεργαστούν με μεγάλα ονόματα από το χώρο της ελληνόφωνης rap σκηνής(FF.C, Razastarr, Εισβολέα κ.α. ), καθώς και να ταξιδέψουν σε πολλές πόλεις τις Ελλάδας παίζοντας από μικρά μπαράκια μέχρι του μεγαλύτερους συναυλιακούς χώρους της Αθήνας.

Δισκογραφία

•	Πράξεις Αντεκδίκησης [2003]

•	Δυο Λόγια  [2008]

Συνεργασίες – Συμμετοχές

•	FF.C - Αντιληψίες Συνείδησης [2005]

•	Αντίξοες Παραγωγές – Σε Αντίξοη Τροχιά [2006]

•	Σκηνοθέτης - Έπεται Συνέχεια [2007]

•	Νικόλας – Εν Χρόνω [2007]

•	Σκηνοθέτης – Με όνομα και Ταυτότητα [2009]

Site: antipoina